



ประกาศอธิบดีกรมสรรพากร

(ฉบับที่  46)

**เรื่อง กำหนดหลักเกณฑ์ วิธีการ และเงื่อนไขการยกเว้นภาษีอากร**

**สำหรับทรัสต์เพื่อการลงทุนในอสังหาริมทรัพย์ที่มีข้อกำหนดในการซื้อทรัพย์สินคืน**

อาศัยอำนาจตามความในมาตรา 6 (4) แห่งพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 753) พ.ศ. 2565 อธิบดีกรมสรรพากรกำหนด หลักเกณฑ์ วิธีการ และเงื่อนไข เพื่อยกเว้นภาษีเงินได้ ภาษีมูลค่าเพิ่ม ภาษีธุรกิจเฉพาะ และอากรแสตมป์  
สำหรับการขายทรัพย์สินของบริษัทหรือห้างหุ้นส่วนนิติบุคคลให้แก่ทรัสตีของกองทรัสต์ที่มีข้อกำหนดขายคืน หรือการขายทรัพย์สินของทรัสตีของกองทรัสต์ที่มีข้อกำหนดขายคืนให้แก่บริษัทหรือ  
ห้างหุ้นส่วนนิติบุคคล ดังต่อไปนี้

ข้อ 1 บริษัทหรือห้างหุ้นส่วนนิติบุคคลที่ได้รับยกเว้นภาษีเงินได้ ภาษีมูลค่าเพิ่ม  
ภาษีธุรกิจเฉพาะ และอากรแสตมป์ สำหรับเงินได้ มูลค่าของฐานภาษี รายรับ และการกระทำตราสาร  
อันเนื่องมาจากการขายทรัพย์สินให้แก่ทรัสตีของกองทรัสต์ที่มีข้อกำหนดขายคืน ต้องดำเนินการ ดังนี้

(1) ให้บริษัทหรือห้างหุ้นส่วนนิติบุคคลและทรัสตีของกองทรัสต์ที่มีข้อกำหนดขายคืน ร่วมกันจัดทำหนังสือรับรองการขายทรัพย์สินที่มีข้อความอย่างน้อยตามแบบที่แนบท้ายประกาศนี้ จำนวน 2 ฉบับ และดำเนินการ ดังนี้

(ก) แจ้งและส่งมอบหนังสือรับรองฉบับหนึ่งต่อเจ้าพนักงานที่ดินผู้รับจดทะเบียนสิทธิ  
และนิติกรรมในขณะที่จดทะเบียนสิทธิและนิติกรรมตามกฎหมาย

(ข) แจ้งและส่งมอบหนังสือรับรองอีกฉบับหนึ่งต่ออธิบดีกรมสรรพากรผ่านผู้อำนวยการ  
กองบริหารภาษีธุรกิจขนาดใหญ่ในกรณีที่บริษัทหรือห้างหุ้นส่วนนิติบุคคลอยู่ในความรับผิดชอบของ  
กองบริหารภาษีธุรกิจขนาดใหญ่ หรือผ่านสรรพากรพื้นที่ในเขตท้องที่ที่บริษัทหรือห้างหุ้นส่วนนิติบุคคล  
มีภูมิลำเนาหรือมีสถานประกอบการตั้งอยู่ แล้วแต่กรณี ภายใน 15 วันนับแต่วันที่ขายทรัพย์สิน  
แต่ไม่เกินวันสุดท้ายของรอบระยะเวลาบัญชีที่ขายทรัพย์สิน

(2) ให้บริษัทหรือห้างหุ้นส่วนนิติบุคคลเก็บรักษาหลักฐานหรือเอกสารอื่นใดที่เกี่ยวกับ  
การขายทรัพย์สินให้แก่ทรัสตีของกองทรัสต์ที่มีข้อกำหนดขายคืน พร้อมให้เจ้าพนักงานประเมินตรวจสอบได้

/ ข้อ 2 ทรัสตี ...

ข้อ 2 ทรัสตีของกองทรัสต์ที่มีข้อกำหนดขายคืนที่ได้รับยกเว้นภาษีมูลค่าเพิ่ม ภาษีธุรกิจเฉพาะ และอากรแสตมป์สำหรับมูลค่าของฐานภาษี รายรับ และการกระทำตราสาร อันเนื่องมาจากการขายทรัพย์สินที่ได้ซื้อมาตามข้อ 1 คืนให้แก่บริษัทหรือห้างหุ้นส่วนนิติบุคคล ต้องดำเนินการ ดังนี้

(1) ให้ทรัสตีของกองทรัสต์ที่มีข้อกำหนดขายคืนและบริษัทหรือห้างหุ้นส่วนนิติบุคคลร่วมกันจัดทำหนังสือรับรองการขายทรัพย์สินคืนที่มีข้อความอย่างน้อยตามแบบที่แนบท้ายประกาศนี้ จำนวน 2 ฉบับ และดำเนินการ ดังนี้

(ก) แจ้งและส่งมอบหนังสือรับรองฉบับหนึ่งต่อเจ้าพนักงานที่ดินผู้รับจดทะเบียนสิทธิ  
และนิติกรรมในขณะที่จดทะเบียนสิทธิและนิติกรรมตามกฎหมาย

(ข) แจ้งและส่งมอบหนังสือรับรองอีกฉบับหนึ่งต่ออธิบดีกรมสรรพากรผ่านผู้อำนวยการ  
กองบริหารภาษีธุรกิจขนาดใหญ่ในกรณีที่ทรัสตีของกองทรัสต์ที่มีข้อกำหนดขายคืนอยู่ในความ  
รับผิดชอบของกองบริหารภาษีธุรกิจขนาดใหญ่ หรือผ่านสรรพากรพื้นที่ในเขตท้องที่ทรัสตีของกองทรัสต์ที่มีข้อกำหนดขายคืนมีภูมิลำเนาหรือมีสถานประกอบการตั้งอยู่ แล้วแต่กรณี ภายใน  
15 วันนับแต่วันที่ขายทรัพย์สินคืน แต่ไม่เกินวันสุดท้ายของรอบระยะเวลาบัญชีที่ขายทรัพย์สินคืน

(2) ให้ทรัสตีของกองทรัสต์ที่มีข้อกำหนดขายคืนเก็บรักษาหลักฐานหรือเอกสารอื่นใด  
ที่เกี่ยวกับการขายทรัพย์สินคืน พร้อมให้เจ้าพนักงานประเมินตรวจสอบได้

ข้อ 3 ประกาศนี้ให้ใช้บังคับตั้งแต่วันที่ 19 กรกฎาคม พ.ศ. ๒๕๖5 เป็นต้นไป

ประกาศ ณ วันที่  21  พฤศจิกายน  พ.ศ. ๒๕65

ลวรณ แสงสนิท

(นายลวรณ แสงสนิท)

อธิบดีกรมสรรพากร